Alegzandra/wili-2018-roplus huggingface dataset:
In 't kristendom bint d'r meer gruupen die elementen uut 't jeudendom en 't kristendom saamdoet. Men kan hierbi'j deanken an de Zeuvendedagsadventisten (disse hold de sabbat), maa veural ok an wat wel de Messiasbelieders of de Messiaanse Bewieging wördt enuumd. Eewm as de oovrige zichzölf nuumende Messiasbeliedende gemienten, giet 't hierbi'j ienvoldigweg um niet-Jeudse kristenen die op Judaistische wieze eur geleuf vörm gef. Men gebruukt de tarms Messiasbelieders en Messiaanse Bewieging daorumme gwoon as verzaamelbegrip. De diverse "Messiaanse" gruuperingen hebt verschillende, teengstriedige visies, en van ien laandlik Nederlaanse saamwarkverbaand is dan ok gien sprake.

Veur de karke is Paulus belangriek ewest. In Haandelings van de Apostels he'j oaver hum te leesn. Eerst heetn 'e nog Sjaoel. Doar-as 'e in 't begun 'n vervolger van d' eerste kristn-jeudn was. Töt dat 'e op moal op Damascus an gung um kristenen op te pakken. 'n Stemme uut n hemel vreug hum an worumme at 'e Hum vervolgn. Toe wödn 'e bekeerd. Woarnoa at 'e edeupt is bi-j Ananias. Doar hef hi-j de name Paulus an-enömmen. Hiernoa wödn 'e een stark veurvechter van 't Kristlik geleuf. Buutn Palestina hef 'e völle nie-jeudn bekeerd. 'n Bulte gemeentn kwaam op zien name te stoan. In n Biebel bint in 't Ni-je Testement 'n flink antal brievn die an hum toe-eschreevn wörd. Hi-j wödn later dan ok de 13e Apostel enuumd, njoa, hi-j nuumn zichzölf apostel.

Huussen wierd al tiedens de vrogge middeleeuwn as Hosenhym eneumd; later (noa de invallen van de Wiekingen) wodden dizze plaatse Hosenheim eneumd. Vanof 1033 en de doaropvolgende eeuwn wierd Hosenheim eerst as Huschenheim of Heuschenheim, dan as Heuschen of Heussen, en uutendelek als Huessen, noe speld as Huussen, mangs ok espeld as Huesse) vermeld. Huussen (in de tied as Heuschenheim eneumd) blek in 1242 in hende te waen van de graven van Kleef. Zi-j richten nen tol in an den Rien en stichen nen burcht. Rundumme den burcht untsteet ne handelsnaederzetting. Dee plaatse kreg in elk geval veur 1319 stadsrechten. De wiede umgaeving van de enclave beheurden tot et Groafschap en later Hartogdom Gelre.

n Dweilorkest, dweilband, plezeerkapel (en alle meugelike saamntrekkings van disse naamns) is n groepken muzikaantn wat besteet oet bloazers en slagwoarkers. In Neerlaand he'j n hoop van dit soort orkestn, in alle soortn en moatn. Duur mekoar besteet t bloaswoark van n dweilorkest oet trompetn, skoeftrompetn, saksofoons, baritons/eufoniums en sousafoons. t Slagwoark besteet oet ne kleaine tromme, grote tromme en bekns. Vake wordt doar dan nog kleaine soortn slagwoark en haandperkussie bie edoan. Mear dr beent völle variasies meugelik op disse standaard bezetting. Vake is ne plezeerkapel oonderdeel van ne kernavalsverenige of ne oawerkoepelende muziekverenige, mear dit hooft vanzelf neet. Ze köant ook lös bestoan. Vake beent dit soort kapeln wal wat prieziger um in te huurn, umdet t bestoan dr dan vanof haank.

Temoatstip of pastasaus is de heufdsaus in Itoalje en komt binoa in elk Italjoans gerecht veur. t Wordt over pasta goten en wordt voak mengd mit vlaisk (maisttieds gehak) en gruintes as temoat, praai, siepel, basilikum of oregano.
Zij keek hum an, hij keek heur stief an . . . en daor begunden zij iniens te lachen, merakel! En Harm? . . . Hoe hij 't duurden te waogen, kun hij hum later zölfs niet begriepen, mar an drinken dacht hij niet meer. Hij greep heur bij de skolders en drukten heur mit de rugge tegen 't skot. Zij lachten mar, en hij? . . . Hij höld heur vaste en keek heur stief in de ogen, en zèe: 'Za'k oe ies?' Ja, wat? . . . . Det zèe hij der niet bij. Kwaod doen? Det kuj denken! Nee, heur. Net aandersumme. Mar een smok geven, . . . det duurden hij niet te waogen, al zul hij 't nog zo geern doen.

De stad Stadloon untwekkelden zich rundumme nen Ambtshof van den Münstersen biskop, den veur 1150 ne stadsmure en stadsgrachte an leet leggen. Binnen dee mure bouwden zi'j de Sint-Otkerkarke, dee daor vandage nog steet en bi'j de oldste karken van Münsterlaand beheurt.

Van oorsproonk geet t um moutwien woer't oftreksels van de jeneawerbeaze bie wördn edoan. Seend t eande van t 19e joarhoonderd hef jeneawer ook vuurgestokte ethylalkohol. In Neerlaand wordt de jeneawers woerin dissen neutraaln alkohol t meeste vuurkeump jongn jeneawer of ooldn jeneawer eneumd. Koornwien is nen jeneawer den't vuural op moutwien baseerd wörd. Vake doot ze koornwien nog n zetn riepn op heultne vaatn. In België neumt ze det dan beleagn jeneawer of elagerde jeneawer. Jeneawer met neutraaln alkohol neumt ze in België kortweg jeneawer, of in Waalnlaand peket. In Tweante wörd jeneawer ook wal kloarn eneumd, umde'j dr duurhen köant kiekn. Dr zeent nen hoop aandere soortn draank te kriegn, mear jeneawer is t ennigste det volledig kloar is.

Der worren ok dubbelkontininten onderskeien zo as Amerika (Noord- in Zuid-Amerika samen) in zelfs superkontininten zo as Afrika-Eurazië. Vuurbielden van superkontininten in de loop van de geskiedenis van de aarde bin Rodinia, Pannotia, Pangea, Laurazië in Gondwana.

Hasj is ne vaste, tearachtige bewaarking van hennephars. Et kan met dezelfde plaantdelen maakt worden as marihuana. Hasj kan beaide oet männelike en vröwelike bladen haald worden. Hiervuur mut ne soort broekt worden wat harsklieren op et blad hef. Hasj is der ook in nen (hoaste) vlöaiboaren vörm. Dit wörd maakt duur de THC oet de plaante te oonttrekken. Disse Deze hasj(-öllie) neumt ze ook wal Butane Honey Oil (Butaanhonnigöllie, BHO), umdet butaan as oonttrekkingsmiddel broekt wörd en et eandprodukt op honnig lik. Dissen vörm keump neet vake vuur umdet oonttrekken met butaan gevöarlik is. bie nen aanderen vörm van hasj-öllie, alcohol hash oil (AHO), wörd alkohol broekt.

Op schrift kuj' allienig et eerste verschil terugge zien. In de Friese standardtael schrieven ze altied my, dy en hy; de uutspraoke is dan ofhaankelik van de streek waor de spreker wegkomt. Aandere verschillen tussen et Kleifries en et Wooldfries liggen in de benaemings veur alledaegse veurwarpen; de verspreidingsgebieden van die woorden lopen liekewels zeldens hielendal geliek an de trokken greens tussen beidend dialekten op basis van de persoonlike veurnaemwoorden.
Hendrik Nijkeuter (2001). De "pen gewijd aan Drenthe's dierbren grond" : literaire bedrijvigheid in de Olde Lantschap, 1816-1956. Grunning: Rieksuniversiteit Grunning (pdf)

De lucht die rondumme het gradeerwark hangt is zilt, bevat dus veule zolt en is noar ze zegt heel gezond veurnamelik veur meensen mit oademhalingsproblemen; hier ku'j deur diepe oadem te halen verlichting kriegen.

Hoef is n plattelandsgebied (buurtschap) in de gemeente Putten, in de Nederlandse provinsie Gelderland. t Leit an de westkant van de provinsiaole weg tussen Putten en Niekark.

Marie Curie (7 november 1867 – 4 juli 1934) was een netuur- en scheikundige van Pools-Franse ofkomst. Ze was een pionier op 't gebied van de radioactiviteit.

Staotsbosbeheer is op t moment de beheerder van Hoog Buurlo en probeert de kultuurhistoriese elementen die t darp rieke is te verstarken en vörm te geven deur onder meer ouwe wildwallen en schaopendriften te herbouwen of te herstellen. Ok wordt ewarkt an herstel van t ekenhakhout. n Boerderieje in Hoog Buurlo waorin tussen 1980 en 2007 örgelkonserten egeven wordden deur de toemaolige bewoner, wordt daor noe weer veur gebruukt.

Huussen (Nederlands: Huissen) is n darp en stad in et oosten van Nederland, in de previnsie Gelderlaand (gemeente Lingewaard, in de straeke Oaver-Betuwe) en hef 17.383 inwonners (1 januari 2008). Howal Huussen op groand van geografiese kenmarken n darp is, neumt de Huussenoaren et ne stad (umdat et tussen 1348 en 1795 stadsrechten had). Huussen is de grootste plaatse in de gemeente en ligt an den Nederrien, in et gebeed tussen Arnem en Nimwaege.

Van disse kantons bint de meeste Duutstälig. Genève, Vaud, Neuchâtel en Jura bint Franstälig, Wallis, Fribourg en Bern zowel Frans- as Duutstalig, Ticino Italiaanstälig en Graubünden Duuts-, Italiaans- en Retoromaanstälig.

1672 - Bie een volksopreuring, dat op-ezet wönnen deur de Oranje pertie van Willem III van Oranje-Nassau, wonnen Johan de Witt en Cornelis de Witt op-ehungen. Prins Willem III wonnen stadhouwer van Hollaand, Zeelaand, Utrech, Overiessel, Grunningen en Westerwolde.

In de stried tussen Seth en Horus, perberen Isis 't lèven van heur bruur te redden. Horus wörden daor zo hellig um, dat e de kop van Isis der ofhakken. Thoth hef Isis toe magisch eheeld deur heur een koenkop te gèven.

Mountainbiken (sprek oet: MOUN-tun-bai-k(u)n, letterlik oet et Engels: baargfietsen) of terreinfietsen is ne sport woerbie as leu met spesjaal anpaste fietsen duur roewe laandskoppen fietset. Et wörd meestal zeen as ne ziedtak van de wielersport. Leu doot et völle vuur de wille, mer der zeent ook völle wedstrieden en zelfs wearldkampioenskoppen. Mountainbiken wörd mangs ofkort töt MTB, of ATB (All Terrain Biking). Seend 1996 is et nen Olympiesen Sport.

't Oostelijke gedeeilte van de gemeeinte hef een veul kortere bewoningsgeschiedenis. De veengebieden langes de Hunze bint vanoet de dörpen op de Hondsrug ontgonnen, veural Annen, Iekst, Geeiten en Gasselt.
Seend 2008 hef hee zin eagen tekstbureau Dannenberg Twenthe Tekst op-erichtet. Vuur opdrachtgevers skrif hee folders, brochures, toosproaken, webteksten en persberichten in Hollaands. As oondernemmers dat weelt kan hee alle skriefwoark ook ummezetten in Tweants.

t Geslacht Phylloscopus het 64 soorten. Hieroender bin nog drie soorten mit de naam tjiftjaf: de Kanariese tjiftjaf (P. canariensis), de bargtjiftjaf (P. sindianus) en de Iberiese tjiftjaf P. ibericus). De Ibiersiche tjiftjaf wordde lang as n oendersoort ezien. Disse voegel komt veur in Zuudwest-Frankriek, West-Spanje en Portugal. De zang van disse tjiftjaf is aarst. Oek op de Kanariese eilanden komt n are soort veur mit n eigen geluud en veerder is der de bargtjiftaf die veurkomt in de Kaukasus en de Himalaya.

Zo as ien kontemplatieve kloosters wordt ien Waarfhoezen t offizie onderholden. t Wordt zongen ien t Latain. Ienvloud van Limbörgse gewonen is maarkboar aan verschaaidene touvougens oet volksdevotie, zo as haardop bidden van rozenkraansgebed en verschaaidene litanies dij zongen worden. Vereren van hailege Antonius-Abt van wel een reliekschrain aanwezeg is ien t retoabel van rechter ziedaltoar nimt doarbie n biezundere ploats ien. Ook ienrichten van kìrk verraid t veurtborduren op 17e aiwse veurbeelden veur barokke elementen.

De plannen over de gemeente Dronten wördden vanaof t begin van de jaoren '50 emaakt. Veur de darpskoeme van Dronten begunnen de eerste konkrete plannen in 1958. De bouw van t darp begun in 1960. Van t begin aof an was der diskussie of Dronten n darp of n stad zol mutten wörden. Op 26 april 1962 kwammen de eerste bewoeners naor Dronten. In eerste instansie wördden uutegaon van hooguut 15.000 inwoeners, in laotere plannen wördden dit 30.000 inwoeners. Sinds 2012 hef de gemeente Dronten (Biddinghuzen, Dronten en Swifterbaant) meer as 40.000 inwoeners.

Ellert en Brammert bint twei beuze reuzen uut een bekende Drèentse sage. De sage wördt in verscheiden variaanten verteld en duukt veur 't eerst op in de Annales Drenthiae (1660) van domeneer en geschiedschriever Johan Picardt.

Een kraone is een ding dat derveur zurgt dat de streuming van een vleuistof of gas uut een peupeleiding eregeld kan wonnen. Meestentieds kan een kraone helemaole toe-edreid wonnen (gien streuming), vergedeeltelijk los, of helemaole los (maximale streuming).

De villao werd in 1939 ebouwd in opdracht van de Rotterdamse haovenberon D.G. van Beuningen. Hie liet de villao ontwarpen deur architect Eschauzier. 't Huus was tot in het kleinste detail ontwarpen, zelfs de schoenschraopers bie de deure waoren deur de architect uut-etekend.

Bie optocht- en feestmärse is n toonsoort meesttieds majeur um ne opgewekte melodie te kriegn. Vake hebt märse ne dudelike heuwdmelodie en oondermelodie, zodet iedern ofzeunderlikn mars zin eegne karakter hef. Dit wörd nog verstoarkt duurdet vake de heuwdmelodie noa de oondermelodie nog es herhaald wörd. De snelheaid van disse märse lig vake tusken de 120 en 140 BPM. Disse snelheedn wordt doarumme vake ook wal marstempo eneumd. Nöast völle punteerde figuurn (nen achtsten tel met nen peunt, met doarnoa nen zesteendn) wordt ook völle triooln ebroekt.
n Önnerzook van t Laandlik Netwark Biseksualiteit (2007) biej 50.000 mensken hef loatn zeen det dr verskiln zeent tusken biseksueel gedrag en biseksuele identiteit. Van de heteroseksuele männe zea 5,5% an biseksueel gedrag te doon, van de homoseksuele männe was det 7.5%. Biej de vrouwleu was det van de heteroseksueeln 5,2% en 13,5%. Moar umdet Neerlaand völle mear inwonners hef as det, kö'w zegn det t heal good kan det dr völle mear mensken zeent dee biseksueel zeent, veural biej jongern dee öare identiteit nog kenn learn mut.

In 2008 en 2009 is Jajem weer flink bezig ewest om zichzelf op de muzikale kaarte van Nederland te zetten. Zo wodden optredens op Ameland en in Den Haag een groot succes, en kwamp der een pagina's groot artikel in 't vakblad Musicmaker. Op 31 jannewoari 2009 is zelfs een heuse cd op-enommen tijdens 't Hummelrock-festival in Langerak. Disse cd, met de völzeggende titel 'Jajem Live', wördt op 23 mei in Hummel presenteerd as de band euren 8sten verjöardag viert. Tijdens dit feest zult onder andere de Taliband en Kas Bendjen optreaden. André Nijman, alias DJ Dré, zal tussendeur pleatkes drea-jen.

Skoonwal Eindhoown völle soortn industrie hef ekeand, zo as linngood, sigoarn en heudemakers, is Eindhoown rechtevoort vuural bekeand van de Phillips, dee't elektries gerei maakt, zo as laampn, tellevisies en radio's, en van de autofabriek DAF.

Een ko is een zoogdier mit vier magen en kan hierdeur heur voedsel nereken. De ko kan in de periode dat ze melk geef, zwat 25 liter melk anmaken. Per jaor geef een Nederlaanse ko ongeveer 7.400 kilo melk. Eén liter melk weeg 1.030 gram. Sommigen koon kunnen in der leven wel 100.000 liter melk anmaken.

Leaderdoarp is zowat vaste gröaid an Leaden, mer ze wordt oet mekaar höalden deur de rivieren den Ziel en den Olden Rijn. Kortbie Leaderdoarp lig den moond van den tunnel oonder et Groene Hart, wat anlegd is vuur de HSL-Zuud.

1 - De Nederlaanse gemeentes Bergschenhoek, Berkel en Rodenrijs en Bleiswijk wonnen samen-evoegd en gaon de nieje gemeente Lansingerlaand vormen.

't Eerste begun van 't kristndom was 't gien appat geleuf. 't Was iene van de meerdere streumings binnen 't Jeudendom. 't Vrogste kristndom was nie van plaan umme zich van 't jeudndom of te doe. 't Veul binnen 't jeudse prakkedèènkn, tradisies en volk. Disse luu kwaam vake saam. En deun beveurbeeld 't etten van 'n jeudsn moaltied. Bi-j 't brekken van 't stoete en 't zoepn van de wien deun ze de noadruk op heur leermeister Jezua (Jezus' zien Hebreewsn name). Tiedns disse saamkompsn gungn ze leern en prakkedèènkn uut de Tora (de 5 buke van Mozes). Met name de uutleg en doe woar as Jezua der an gaavn. Disse streuming lengn veural de noadruk op de Messiaanse tied. 't Was eertieds völle gaanks dat ter binnen 't jeudndom oarig wat bekeerlings (uut aandere volker) waarn en kwaam. Dat was ok zo gaanks bi-j de Vrogkristlikn-jeudn. D'n apostols gungn völle aandere jeudn en bekeerlings met de Jezua-streuming wies maken. Deur Paulus kwaam der völle Grieken en aandere volkerluu in disse streuming terrechte. Hierdeur veraandern de Jeudse eard van 't kristndom. Nie-jeuden gungn de jeudse gebruekn en bekiek op de teksten aans of vot doe.
De tjiftjaf komt in heel Europa veur, behalve in Noord-Schotland, Zuud-Zweden en Iesland. Veerder komt de tjiftjaf veur in Noord-Azië tot oengeveer 70° NB en der bin geïsoleerde groepen in Noordwest-Afrika en Noord- en West-Turkije en t noordwesten van Iran.

Schending van et auteursrecht is in völ gevallen een misdrief en kan met gevangenisstraf worden bestraft. Bi-j schending van auteursrecht kan bi-j de politie angifte edoan worden (bi-j misdrieven kan de politie angifte neet weigeren).

In t 20e joarhonderd was Niej-Orleans ne grote vuuroetgoande stad met as grötste onwikkeling t dreugleggingsstelsel van bouwtechnikus en oetveender A. Baldwin Wood. Doarvuur mos Niej-Orleans aait op heuger geleagn steans bouwn, mear duur Wood zin poompnstelsel kon Niej-Orleans non ook op legere groond terechte. Oawer t hele joarhonderd daaldn n boadm naar vlot duur natuurlike woarking en meanselik toodoon, woerduur n groot deel van Niej-Orleans verskeaidene meters oonder de zeespegel köm te lign.

1948 - De Benelux-lanen, Frankriek en 't Verenigd Koninkriek tekenen de overeenkoms van Brussel, dat een veurloper is van de NAVO-overeenkoms.

Emsmond is n gemainte in de provìnzie Grunnen. t Is in 1990 ontstoan deur verainen van de gemaintes Hefshoezen, Kannes, Oskert en Waarvum. t Ligt aan de Waddenzee en aan de monden van de Eems, vandoar de noam Eemsmond. t Woapen en de vlage verwiezen noar dizze reloatsie tuzzen de zee en de gemainte. De haile Grunneger Waddenzee heurt bie dizze gemainte. Doarbie heuren ook de waddenailaandkes Röttemeroog en Röttemerploat.

Der waren dee eerste kere in Breevoort 8 kleine gondels, etrokken deur roeiboten en verlecht met vetpötkes en lenteerns. Tot 1934 hebt zie de gondelvoarte eholden, altied as veurbereiding op et volksfeest en ok in dee tied kwamen de kiekleu al wiet uut de umgaeving…

Nei-Dörd (Nederlaans: Nieuw-Dordrecht) is een dörp in de Nederlaandse pervincie Drenthe, gemiente Em, mit um-en-bij 1.660 inwoners (1 jannewaori 2004).

In 2004 wodde de bosruter weer zien. Deur et verhogen van de grondwaeterstaand en warkzemheden weren d'r blubbervelden en platreden modder ontstaon die veur een bosruter antrekkelik bin.

t Tweede deel van den name, -wolde, verwis naor t eursprukelike moerasbos an den voot van den stuwwal, dat in de middeleeuwen veur t grootste deel ekapt zol waen. In t gebeed bevund zich t landgood met denzelden name, waorvan de historie terugge geet tot an de late middeleeuwen. Middelpunt van t landgood is t 18e-eeuwse Hoes Verwolde. De familie Van der Borch had eeuwenlang t landgood en t hoes in de hände, totdat t hoess in 1982 verkocht worden an de Stichting Vrienden der Geldersche Kasteelen.

Deur 't ies wat in de leste iestied disse kaante opdouwen is de Sallaanse heuvelrugge 'vörmd, met n Arkemerbarg en n Besthemerbarg en de kleanere hövelties.
Huussen hef zwoar eleden tiedens den Tweeden Waeldoorlog. Noa n braandbombardement op 13 mei 1943 volgen tiedens en noa den Slag um Arnem in 1944 nog n antal bombardementen, woarbi-j völle van et olde Huussen vernetegd wodden. Op 17 september 1944 wodden et Looveer etroffen, woarbi-j nen schuulkeller nen voltreffer kreg. Op 2 oktober 1944 wodden de olde stad bombardeerd. Ok Et Zand wodden etroffen. Hierbi-j komt meer as 200 leu um et laeven. Vanof september 1944 begon ok de evacuasie, woardeur op 2 april 1945 de Huussenoaren gin getuge waren van de bevri-jding deur Britse soldoaten.

De femilie van zien va huusden de leste twei ieuwen langs Riest en Vaort. De femilie van zien moe kwamen end 19e ieuw as asielzukers uut 't Keuninkriek Hannover naor Roswinkel (Drenthe). Koster zölf gruuide an De Vaort op.

Eanske (Nederlaands: Enschede, tiedns Carnaval: Krekkelstad) is ne gemeente in Tweante in de Nederlaandse proveensie Oaveriessel. Eanske is de grötste stad van Oaveriessel. De stad lig zuudoostelik van Hengel en har in 2005 139.494 inwonners. De gemeente Eanske hef ne öppervlakte van 142,75 veerkaante kilometer en har op n eerstn meert 2006 154.448 inwonners. Dat gef ne bevölkingsdichtheid van 1094 inwonners per veerkaante kilometer. Nöast de stad Eanske zölf heurt ok de döarpe Bokel, de Glanerbrug, Lönnker en Ossel töt de gemeente, net as de landelike gebeedn Twekkel en Goorseveald. De gemeente greanst in t oostn aan de Duutse gemeente Gronauwe (Borken, Noordrien-Westfoaln). In t zuudwestn lig Hoksebarge, in t westn Hengel, in t noordwestn Deenkellaand, in t noordn Oldnzel en in t noordoostn Loster.

De stad leit an de rivier de Witham, zo'n zes kilometer vanof de plek waor de Witham in t estuarium The Wash stroomt. De plaots leit in t vlakke, moerasachtige en butengebied The Fens. t Meest opvallende gebouw van Bolstoen is de St Botolph's-kark (The Stump), ebouwd van 1309 tot 1460; t is de grootste parish-kark in Engeland mit een van de hoogste torens van t land.

Stadholder Willem III, achterkleinzönne van Willem van Oranje, kocht in 1684 et middeleeuwse kasteel et Olde Loo an, um doarnoast n ni-j jächtverblief te bouwen. Et laand is biezunder geskikt veur tuunanleg mit waterwarken vanweage den natuurleken wateranvoer vanuut de bulten.

't Woordenboek van de Achterhoekse en Liemerse Dialecten (af-ekort: WALD) is een projekt dat besteet uut negen themawoordenbeuke van Achterhookse en Liemerse dialekten.

Töt in de twintigste eeuw kwaamp oom achter de name: Rieksoom. De mansname mit meervold ooms beduudden de oom en de vrouwe: Jansooms = Jansoom en vrouwe.

Gesinus Gerhardus (G.G.) Kloeke (Schagen, 10 juli 1887 - Leiden, 5 november 1963) was een taalonderzuker, beroemd deur zien waark De Hollandsche Expansie, oaver de ienvloed van prestigieuze dialecten op minder prestigieuze dialecten.
De West-Overiesselse spelling is een haandleiding, uutekomen in 2005, veur et schrieven van de Nedersaksische dialecten van de perveensie Overiessel buten Twente, daoras ze heur eigen skriefwiezen hebben. De haandleiding is eskreven deur taelkundige Philomène Bloemhoff-de Bruijn van de Iesselakkedemie, een onderzuuksinstituut en kenniscentrum veur tael, geskiedenis en tredisie in Overiessel. Disse spelling gebruukt ze ok veur et Veluws.

In 1971 was der ne tweede gemeentelike herindaeling. De gemeenten Empel en Meerwiek en Engelen wördden in-enommen deur de gemeente 's-Hertogenbosch en waren vanof dee tied neet meer zelfstaandig. De veurmalige gemeente Rosmalen blef tot 1996 zelfstaandig.

Koster zien gedichten en vertellegies verskenen onder een bulte skoelnamen, daoronder Meine Roswinkel. Sund 1995 publiceert e onder zien eigen name. Onder andere hef e veul parodieën emeuken op 't wark van aandern, beveurbield op gedichten van Marga Kool, Roel Reijntjes en Peter van der Velde. Hi'j skrif over thema's as de dood, ienzaamheid, mèensen an de raand van de samenlèving, en de stoere verholding tussen mannen en vrouwlu.

Net as in t Utrechts en in de meeste Nedersaksiese dialekten wort de /aa/ [aː] uutesproken as n /ao/ [ɔː]. In tegenstelling tot de meeste Nedersaksiese dialekten worren zowat alle aa's in t Schaarpezeels n ao, dus ok: kaomer, vaok, zaog, graof waor de Midden- en Noord-West-Veluwse dialekten meestal kamer, vaak/vake, zaag/zage, graaf zeggen. De korte a wort uutesproken op z'n Utrechts, achterin de moend.

Nao 't uut de tied kommn van Abel krîegt Adam en Eva nog n zeune, denn zi'j as 'vervaanging' van Abel beschouwt. Zi'j nuumt hum Seth. Umdat de stambome van Kaïn en Seth stark overienkomt kwao naamn, is t ideeë west dat Seth messchîene n latere toevôegink an t verhaal ist, um te veurkommn dat aaln meansn voolgs Genesis van de breurmoordenaar Kaïn zolln ofstammn. Verder is der de meuglikheid dat de name Seth en Kaïn deur mekare wisseld wöd deur de parallel met n Egyptisn mythe van Seth. De Egyptisn god Seth vermoordt hierin zien breur Osiris.

Dealdn (Nederlaands: Delden) is n klean städken in de gemeante Hof van Tweante in de Nederlaandse proveensie Oaveriessel. De stad maakt vanof 1 januari 2001 deel oet van de gemeante Hof van Tweante en har op 1 januari 2007 7077 inwonners. Dealdn greanst in t noordn an Boorn, in t oostn an Hengel, in t noordwestn an Boornerbrook, in t zuudn an Beantel en in t westn an Goor. Dealdn lig an t bos van Kasteel Twickel en hef n histories centrum. Doarumme zee-j zommerdaagns völle toeristn. Vroggerdaagns was Dealdn veural ne deurvoerhaavn veur koopleu.

Den name Brederode verwis noar n stuk bosgroand (Brede Roede) dat erooid wierd, woarop et kastele is ebouwd. Eerst bestoand et kasteel alleneg uut nen wontoorn. Rundumme 1300 wierd den toorn ofebrokken woarnoa Dirk II van Brederode n veerkant kasteel leet bouwen.
Reimerswaal is ne gemeente in de Nederlaandse proveensie Zeelaand. Et har op den eersten mei 2014 21.999 inwonners op ne vlakte van 243,08 km² (met 133,89 km² water). De wonkern Yerseke steet bekeand um de haandel in mossels en oesters. Kruningen was in et verleden bekeand um de veardeenst Kruningen-Perkpolder. Disse vearliene besteet neet mear. Doarvuur is rechtevoort de Westerskeldetunnel in de plaatse kömmen. Op de plek woer as et vear anlea, steet non ne nieje wonwieke, et Kruseveer.

Op 12 december 2005 deu ze heur afschiedsveurstelling in dit duo. Daorna gung ze allennig verder en soms ok nog weh met andern. Ok warkte ze als tekstschriever en tonielregisseur. In 2008 stopte ze met optredens en in oktober 2010 wuur bekend dat ze toen al meer dan een jaor hinder hat haar van een zwaore vorm van multiple sclerose.

Enen den at klarinet spölt neumt ze nen klarinettist of klarinetspöller. n Klarinet is oet eveunden duur n Duutser Johann Christoph Denner, roond t 18de joarhoonderd. Hee maakn n registerklepken an de vrogere chalumeau. Duur de joaren hen zeent doar meardere lochtdicht ofsloetnde klepkes en knöpkes bie ekömmen um t spel makkeliker te maken. Rechtevoort wörd n klarinet zowal in jazz as in klassieke muziek, en in kamerorkesten en as solo-instrumeant ebroekt.

Al in de middeleewn ha'j in de Neerlaandn stoarkn draank, en dan vuural distilleerdn wien, dus braandewien. Dr wör probeerd um duur distillasie van skraal beer aksienzen terugge te winnen, woerduur't n eersten koornbraandewien ontsteund. Disse distillasies wördn gebroekt as medisien en wördn völ gebroekt tiedns de pestoetbraakn dee't in de middeleewn duur Europa gungn. Dr wördn völle kruudn bie edoan woervan't de leu meandn det ze geneaskrachtig warn. Vuural jeneawerbeaze was slim geleefd. Noa ne bepoalde tied wör dr vuur t stokn van zukke koornbraandewien gin beer mear gebroekt, mear n vergist groanbeslag.

De doaropvolgende joarn warn dr regelmoatig veeldtochten neudig um de opstaandige Germaann dr oonder te hooldn. Ook n Romein Varus treuk in t joar 9 n. Kr. met zien leager duur t Teutoburger Woold. Bie nen grootn veeldslag doar, wör n achtste deel van t hele Romeinse leager verslaagn. Dit zörgen oeteandelik det de Romeinen in dit gebeed nooit wier voot an de groond kreegn en det de Brukteern ongestoord leawn konn.

De Hemelpaort is een Limburgstaelige serie (regiosoap) en wodde uutzunnen op de Limburgse regionaole tillevisiezender L1-TV. De serie beston uut 20 ofleverings. De eerste uutzending van De Hemelpaort was op 25 febrewaori 2007. Et verhael is opneumen in et Limburgse dörp Beek, dat in de serie Elsenrade hiet. In dit daenkbeeldige dörp staot et kefé De Hemelpaort, hier speulde et verhael heur of. Veerder bin der nog wat gastenrollen weglegd veur bekende Limburgers. De akteur Harrie Huijs die in de serie Sjeng speult is op 22 febrewaori, krek veur de première van De Hemelpaort, uut de tied kommen.
Russell waar iene van de invloedriekse filesofen van de 20e eeuwe. Hi'j schreef völle boeken over logica en heuld zich onder aander bezig met 't onderzuuk naor de grondslagen van de wiskunde. Iene van zien veurnaamste warken is de Principia Mathematica dat hi'j saomen met Alfred North Whitehead schreef.

De vos leeft meestal in n groep van zo'n zes dieren. n Dominante rekel (mannetjesvos) en n dominante moervos (wiefjesvos) worren begeleid deur meerdere moervossen, waorschienlik uut veurige warpen. Meestal bin alle wiefjes in n groep an mekaar verwant. Rekels worren, as ze volwassen bin, uut de groep verjaagd. De oendergeschikte moervossen bin helpers, ze helpen mit de opvoeding van de jongen. Somtieds planten in n groep meerdere moervossen zich voort. De warpen worren dan vaak samenevoegd tot n groep welpen, die bie alle moervossen zeugen maggen.

Conservatoire de musique et d'art dramatique du Québec, met vestigingen in Chicoutimi, Hull, Montréal, Québec, Rimouski, Trois-Rivières, Val-D'Or

In zien laeven hef meister Heuvel heel wat eschrevvene. Ovver de geschiedenis van den Achterhook, zo as in Oud Gelselaar en Geschiedenis van het land van Berkel en Schipbeek. Ok schref hee beukskes veur de legere schole: Kinderen op 't land en De wijde, wijde Wereld. Mor het bekendste is hee eworden met Volksgeloof en Volksleven en Oud-Achterhoeksch Boerenleven (1927). Dee geldt ok no nog as standaardwark. Wieters hef hee studies ovver Willem Sluyter, Jan Luiken en Christiaan Andersen eschrevvene en veur toeristen gidsen ovver den Achterhook, Twente en de Veluwe. Nao zienen dood hef zienen vriend Hendrik Odink ne bundel met nao elaoten wark uut egovven, Uit de Achterhoek, schetsen van land en volk. In 1973 hef zien dochter D. Onstenk-Heuvel in Nagelaten werk nog een antal artikelen van eur vader biejnene ebracht.

Tiedens de Hookse en Kabeljauwse twisten blaeven de Brederodes trouw an Margaretha van Beieren, woardeur et kasteel in 1351 belaegerd wodden deur den Kabeljauw-gezinden Gijsbrecht van Nijenrode. Noa de oavergave was et kasteel zo zwoar beschadigd, dat et wierd esloopt.

De Sjatten (in et Latien Chatti of Catti) waren nen Germaansen stam dee rowweg leafden in et zuden van et Nedersaksen en et noorden van et Hessen van vandage. Den name Hessen is nen lateren vörm van denzelfden name, en den stam is doarmet den naamgeaver van et gebeed van vandage en deelstoat.

In de Ooldhead ontsteunden in Soedan völle beskawingen, zo as et Könninkriek Koesj, Kerma, Nobatia, Alodia, Makoerieje, Meroë en aanderen. De meesten deden et good an de Niel. roond 3300 vuur Kristus, vuur de dynastiese tied van Nubië en Nagadan, onsteunden der geliektiedig faraotiese hearserstelsels. Umdet et zo kort bie Egypte ligt, wör Soedan ook roond et 6de joarhoonderd ekerstend en roond et 15de joarhoonderd islamiseerd. Duur de kerstening is de Oold-Nubiese sproake de euldst vastelegde Niel-Sahariese sproake. De euldste skriften komt oet et 9de joarhoonderd.
Di's allemoale daanks de vunds van de Nag Hammadigeschriften en de Dode Zeerollen de veurige ewe. Woardeur der noe better ekekken en uut iene zet wödn kan; dat 't vrogge kristendom völle streumings en verhaaln ehad had. Hier völg 'n opdeling van belangriekste vrogkristlike streumings (den bestoat ok weer uut meerdere streumings):

De doornestruke (Latien: Ulex europaeus) is een giftige struke uut de vlinderbloemenfemilie (Fabaceae), 't is giftig deurdat 't cytisine bevat. De doornestruke steet op de Nederlaanse Rooie Lieste van plaanten as vrie zeldzaam en maotig of-eneumen. De struke hef (zoas de naam al angeef) doorns, 't is een greunblievende struke dee plaoselijk veurkump op zaandgrond, heed of in de dunen. In pertie gebieden bin ze iezelig zeldzaam. Biejen koemen vake of op de goudgele, geurende bloemen. Bie anraking schieten de bloemen stuufmeel of op de bezeukende insekken. Rechop greuiend kan de doornestruke een heugte bereiken van dreje meter, mar de struke blif op onbeschutten of begrezen plekken een stuk leger.

In 1973 gunk de gemiente saemen mit onder aandere Blokziel, Gietern en Wannepervene en ontstund de ni'je gemiente Briederwiede, mit Veno as heufdplaetse. In 2001 gungen Briederwiede en Iesselham op in de gemiente Stienwiek. Dizze gemiente veraandern twie jaor laeter van naeme. De bewoners vunden dat een naeme as Kop van Oaveriessel of Stienwiekerlaand beter zol weden, umdat 'Stienwiek' joe deud denken dat de aandere gemienten deur Stienwiek op-esloekt waeren. Dus wördden 't Stienwiekerlaand.

Den plaatseleken umroop veur de gemeente Bloomendaal is AB-Radio. Nen aanderen radiozender, den landelek bekander is, is et christeleke station van Radio Bloomendaal.

D'r zun opnames emaakt van dit feest. Disse opnames zun deur gitarist Little Angus op een schiefken ebrand. D'r is ok een tweede schiefken an too-evoogd met de meest hilarische, memorabele en valse momenten van de veurgaonde vief joar. Disse dvd is in april 2006 eprissenteerd op nen woensdagoavond bi-j café 'De Tol' in Hummel. D'r zun d'r honderden zo neet duzenden van edrukt, moar slechts een paar zun d'r ok daodwarkelek verkocht; de rest is weg-egeaven as onderzetter, bierviltjen, frisbee of spul om ow toafel recht te kriegen. Disse dvd is verkriegboar op www.jajem.com of tijdens optreadens van de band.

Et ontginningslaandschop van hoog- en leegtrilvene en kraggen is ontstaon uut de törfwinning en de daorop volgende rietkultuur. Et laandschop wodt ekenmarkt deur et veule waeter, uutestrekte rietlaanden of-ewisseld mit natte bospercelen en drassige gröslaanden.

Gozo (Għawdex in 't Maltees) is een kleine versie van Malta, inclusief de baaien en de diepe vallei over de lengte. 't Laandschap is allinnig wat roeger en greuner, veural 's wienters.

In de löppe van de eeuwn bunt völle olde stadspoorten verloarn egoane. Noa et vortgoan van den vestenstaotus van völle steadn wödden de wallen ofegraoven en völle poorten wier afebrokken. Dit was bi-jveurbeeld neudeg veur den stadsuutbreidingen. Ok wödden de stadspoorten en -muurn wal as steengroove ebruukt as zi-j in onbruuk waren eraakt. Dee steenn wierden dan ebruukt veur ni-je gebouwen.
Bi-j de vunds van de Nag Hammadi-geschriften in 1945 was ok 't Thomas Evangelie anwezig. 't Thomas evangelie is 'n apokrief (niet in'n Biebel ween) geschrift. Denne hef nie töt 't canon van n Biebel toe treden meugt. Mar tegenworig wörd ezegt dat 't Thomas Evangelie 't eerste geschrift waren woar de wöörde van Jezus wörden op vast-ezet. Denne hef later - zo lek 't -, nöast Bron Q, edient as oerbronne veur de latere geschriften. Völle uutspraken bint drek en indrek terugge te vinden in de Ni-j Testementiese buke. Effen as ok aandere Gnostiesen.

Sunt Twijde Vatikoanse Konsilie t kluzenoarsideoal het willen doun heropleven is der ien joaren doarnoa nije regelgeven kommen. Ien kìrkeliek wetbouk (Codex Iuris Canonici) wordt veur kluzenoars n strakkere vörm van oafzundern verlangd. Zodounde is der ien Waarfhoezen n oafgesloten terrain (klausuur) woarbinnen de poater dij der woont (poater Hugo) waarkt en bidt. Ien kìrk kins dat zien aan t imposante klausuurhek dat priesterkoor van schip schaaidt.

Brobargen leit an de raand van een moeras an de Oste, de Mehe lopt hier van links in de Oste over. De Oste bie Brobargen is een getiederevier en leit op zeenivo. t Dörp zels leit zo'n drie meter boven zeenivo an de raand van een geestgrond. Naor Ooldendörp toe stiegt de geestgrond tot zo'n 17,5 meter boven zeenivo.

Samen met Bennie Jolink hef e in 1975 den anzet egevven tot t oprichten van de groep. Manschot ging drummen, hoowal e der op dat moment nog neet völle van kon.

Binnen de gemeente Middelburg ligt de stad Middelburg en de döarpkes Arnemuden (5368 leu), Sunt Laurens (1621 leu) en Niej- en Sunt Joostlaand (1325 leu).

Hookney Tor is n tor (ne rotsformoasie) in Dartmoor in Devon, Englaand. t Leg vlok nöast Grimspound en steet bekant veur de praachtige oetzichte dee'j vindn könt vanof de toppe van n tor.

Olle Pekel of Ol Pekel (Nederlaands: Oude Pekela) is n dörp ien de gemainte Pekel in de Nederlaandse provinzie Grunnen. Olle Pekel ligt ien de de zölfde gemainte as Nij Pekel, woar t n historiese baand mit het. t Dörp haar ien 1795 2972 inwoners, en ien 2008 7990 inwoners.

De gemeente hef t viefdegrötste inwonnertal van Neerlaand, met op 1 april 2011 216.157 leu op n gebeed van 88,84 km². De gemeente Eindhoown is deel van t koaderwetgebeed SRE (Samenwerkingsverband Regio Eindhoven) en stedelik netwoark BrabantStad. t Verstedelikt gebeed Eindhoown (nit duur mekoar haaln met t Saamnwoarkingsverbaand), wat besteet oet de gemeentes Eindhoown, Veeldhoown, Best, Nuunn en Geeldrop-Mierlo, hef zowat 440.000 inwonners op n gebeed van 540 km². In t SRE wont zowat 700.000 leu.

't Iesselmeer is 't meer dat ontstaon is deur ofdamming van de Zuderzee mit de Ofsluutdiek (dat ree was in 1932). Soms wörden ok 't Markermeer en de raandmeren tot 't Iesselmeer erekend.

De kades (Engels: Quays, sprek oet: kiejz) van n Liffey wördn gebroekt vuur t laadn en losn van vrachbootn. Vrooger was t n duuster spul, mear de leste joarn vestigd dr zik völle kafees, hotels en n antal diskoteekn.
Bargen maakten in ieder geval vanof de 16de eeuwe deel uut van de schepenbank Well en had gin eigen zaegel of woapen. Bargen beheurden wieter bi-j et Oaverkwarteer van Gelre of Spaans Opper-Gelre. Tiedens den Spaansen Successieoorlog wodden et deur Pruusiese tröppen bezet, en zo blef et as deel van Pruus Opper-Gelre rundumme ne eeuwe lange Duuts (tot 1814). Op et Congres van Wenen in 1815 kwam der ne ni-je stoatkundige indaeling. De grenze tussen Nederlaand en Pruusen (laes noo Duutslaand) wodden bepoald op nen ofstaand van n kanünschot emaeten vanof den riveer de Maas. Dit um nen buffer te vörmen in geval van nen anval uut 't oosten.

Dr beent verskeaidene verhaaln wodöanig at Vroomshoop an öarn naamn ekömn is. n Eerstn is det monnikn en missionarisn vroger an ne bepoalde verhoging in t laandskop zeen konn woer at ze warn. Doarumme heetn dit peunt n vroomsen hoop. t Tweede verhaal is det disse verhoging vroger de Bromershoop heetn, en det Vroomshoop doar ne verbastering van is.

Dronten ( uutsprake ?/i) is n plaotse en gemeente in de Nederlaandse provinsie Flevolaand, in de polder Oostelik Flevolaand. Op 1 mei 2013 had de gemeente 40.634 inwoeners (bron: CBS) op n oppervlakte van 333,89 km². De plaotse zelf hef ongeveer 27.871 inwoeners (2012).

In 1876 skreef Grieg achtergroondmuziek vuur Henrik Ibsens toneelstukke Peer Gynt, op verzeuk van Ibsen. Völle van disse stukke zeent nog aait onmeundig geleefd bie muzikaantn en orkestn en zeent oawer tied vuur verskeaidene muzikale saamnstellings herskreewn. In 1888 tröfn Grieg Pyotr Ilyich Tchaikovsky in Leipzig. Grieg was later bedroowd van de nearslachtigheaid van Tchaikovsky. Later in zin leawn kreeg Grieg de eare dee't um tooköm en de Noorske regearige gavn um n pensioen.

As de puur geografiese betekenisse van Skandinavië. Dit steet gelieke an t Skandinaviese Schiereilaand, dat veur t grootste deel besteet uut t Skandinavies Hooglaand (mit de laanden Noorwegen en Zweden).

Oregon is nen stoat in et noordwesten van de Verenigde Stoaten. Et ligt in et westen an de Pacifiese Oseaan, op et noorden tegen Washington, op et zuden an Kalifornië, op et oosten an Idaho en op et zuudoosten an Nevada. De noordgreanze wörd vuur een beheurlik deel vastelegd duur den rivier de Columbia. De oostergreanze wörd etrökken duur de Snake River (Slangenrivier). De heuwdstad is Salem. De grötste stad is Portland. Met zinne vuursteaden hef dee stad 2.314.554 inwonners (2013). In Oregon wont 3.970.239 leu.

An de oostzied wort Sittard-Geleen umringd deur heuvelruggen mit veul greun en wandelmeugelikhejen. Deur de gemeente stroomt van zuud naor noord de Geleenbeek. In t uterste westen stroomt - oek van zuud naor noord - t Julianakanaol.

Hennep wörd van vroger oet broekt as voor vuur herkauwers. Ook in België zeent der een antal boeren dee as de hele plaante verhakselt en an de beeste voort, met geunstige oetkomsten. Wiedter oonderzeuk mut oetwiezen of hennep mear eiwit hef as hakselmaïs. As det zo wean zol, was et ne belangrieke verbettering vuur de groond en et groondwater.
Karkraode (Nederlaans: Kerkrade, Limburgs: in Karkraode zels: Kirchroa, in de rest van Limburg: Kèrkraoj) is een Nederlaanse plak (stad) en gemiente in Zuud-Limburg. De inwoners praoten een Middelduuts dialekt, aanders zoas dat 't geval is in de rest van Limburg. Angreenzende gemienten bin onder aandere de Nederlaanse gemienten Heerlen en Laandgreef en de Duutse gemiente Herzogenrath. Karkraode maekt diel uut van de plusregio Parkstad Limburg.

Een ketten of kettige is een sieraod dat um de nekke hinnedreugen wonnen. De ketten zit an de veurkaante en de achterkaante van de hals, an de achterkaante is 't meestentieds vastemaak mit een slotjen of as de ketten groot genog is um over de kop hinne te doon, dan is der gien slot veur neudig. De standardlengtes kunnen verschillen van 36 centimeter strage um de hals tot 90 centimeter. Lengtes dee vake veurkoemen bin 36, 42, 45, 50 en 60 centimeter. An de ketten wonnen meestentieds een hangertjen edreugen, mar in sommigen gevallen wonnen ketten oek zonder hangertjen edreugen.

Dageliks moet n vos oengeveer vuufhoenderd gram an voedsel binnenkriegen. n Vos doodt somtieds meer as dat hie neudig het. Veural op plaotsen waor meerdere prooidieren op mekaar zitten en niet ontsnappen kunnen, kan hie n waore slachtpartie anrichten, bieveurbeeld in kiepehokken of kolonies van voegels die op de groend breujen zo as kopmeeuwen. Voedselresten worren begraven en laoter weer op-ezocht, mar de vos leit gien voedselveurraojen an. n Vos is meestal arg suksesvol in t terugvienen van begraven voedsel.

In t Verainegd Keunenkriek en Ierlaand binnen hail veul stee-en-stoetjes en is t ook hail gebrukelk dat aine doar gebruuk van môkt. In Nederlaand wordt dit wat minder doan.

De meest aparte oontwikkeling van de leste tientallen joaren is van 2006, toew at de Line 6 Variax basgitaren oetköm. Bie disse basgitaren wörd t geluudssignaal op evöngen en met digitale techniek umme zat noar t ekeuzen model basgitaar. t Mut nog blieken of disse teckniek t op kan nemmen tegen de bestoande basgitaren.

netvlies; n paor vezels van de nervus opticus staon in verbiending mit de hypothalamus, um presies te ween de nucleus suprachiasmaticus dervan;

Ainsworth kwaamp te wonen in de körtbi'j elegen olde havezate De Eversberg. Daor kwaamp e in 1841 onverdachts uut de tied. Hi'j wördden begraven in Goor, daoraj zien grafmonement - deur de plaatselijke bevolking uut daankberheid op-ericht - nog altied kunt vienden op de olde gemientelijke begraafplaatse an de Laarstraote - Heman Heijermanstraote.

't Evenementenseizoen in Veno begunt mit Pinksteren, as de Havendagen ehölden worden. Dan hej 't Skuties-festival (daoras zeemanskoren optreden), een braderie, een oecumenische karkdienst, 't pinksterrieden en een darttoernooi. Op de vierde zaoterdag van juni hej 't Toutenburgfestival, een theater mit Veno zölf as decor. Op de leste zaoterdag van dizze maond holden ze Pleinpop. Op de leste zaoterdag van augustus holden ze 't grote bloemencorso, daoras duzenden mèensen op ofkoemen.
Um noar t konservatorium te meugn mu'j eerst tooloatingsexaam doon (skriftelik en moondeling theoriedeel, en ne "audisie", t praktijkdeel). Iej mut dus al ne groondige vuurkennis hebn. Doar kö'j oe op vuurbereaidn duur in de vrieje tied muzieklesn te nemn bie de plaatselike meziekverenige, of noar ne muziekakademie te goan.

De bekendste variaant vertelt van twei reuzen, Ellert en Brammert, die op de heide woont en veurbi'jgangers berooft en zölfs vermoordt. Deur draoden mit bellegies oaver 't heideveld te spannen, weet de rovers det d'r een slachtoffer langskump. Op een dag neemt ze een een maagien uut een dörp in de buurte gevangen. 't Kiend mut 't huus van de reuzen hemmel holden. Ze holdt heur zeuven jaoren vaste en in die jaoren krig ze zeuven kiender, die allemaole deur de reuzen vermoord wördt.

De gemeente is ontstoan op 1 januari 2007 deur samenvoging van de gemeenten Obdam en Wester-Koggenland. In 2006 wierd besloten de fusiegemeente den name Koggenlaand te geaven.

Det Lissabon de heuwdstad van Portugal is, ligt noargns vaste legd. t Is duur de joarn zo gröaid en dus ne de fakto heuwdstad. In de stad zitt twee Buro's van de Europese Unie: t Europese controlecentrum vuur Drugs en Drugsverslawing (EMCDDA) en t Europese Buro vuur Zeeveailigheaid(EMSA). Ook de Gemeenskop van Portugeestalige Laandn hef t heuwdkantoor in Lissabon.

De fanfare van Veno is op-ericht in 1905 en dot mit an 't Wereldmuziekconcours in Karkraode. 't Vollenhoofs Visserskoor is wied bekend. 't Christelijk Gemengd Koor De Zeeklaank, op-ericht in 1923, hef Veno as thuusbasis.

'Dixi' (laote riep). Aordig grote, iets donkere vruchten. De smaak is wel aordig (an t begin van de oogst beter as laoter). Is gemiddeld vatbaor veur takstarfte.

Völle muziekvereniges in Neerlaand goat nog oawer stroate met bekeande märse, en op RTV Oost wörd elken zoaterdag n spesjaal programma ewiedt an bloasmuziek oonder n naamn Eawn Oetbloazn, woer't ook völle märse in vuur komt.

Vanof mei 2006 gef et ook ne meugelikheid um te chatten in Gmail. Det kan binnen Gmail in den webkieker of met ne spesjale oetbouw Google Talk. Met det leste kön iej ook gewoon kuieren. Um met mekoar te können chatten mut iej beaide een Gmail-profiel hebben, of lid wean bie Jabber. Chatten kön iej pas as der ne neudiging versteurd wörd en dissen wörd an enömmen. Vanof 2008 kön iej der ook ne webcam bie anzetten. Doarvuur mut iej wal ne spesjale oetbouw installeren.

Leu dee't hier lesvolget, doot det um oeteandelik oetvoernd muzikaant, dirigeant of komponist te wordn, woerbie't ze dan nog köant kiezn um n pedagogies diploma te haaln (muzieklearaar te wordn). Seend det t Bachelor-Masterstelsel (BaMa) in t heuger oonderwies is invoord, kriegnt ofstudeerden van t konservatorium nen wearldwied erkeanden akademiesen titel Bachelor of Music Arts (BMA).

Mit de iestied is der een kluut ies blieven liggen in 't gat dat onstaon is deur de iestongen. Disse kluut is in de loop der tied esmolten en op disse menier is 't Uddelermeer ontstaon. Zoks wort een pingoruïne eneumd.
t Knoal (Nederlaands: Stadskanaal) is n gemainte in t zuudoosten van de provìnzie Grunnen. De gemainte beslagt n oppervlak van 120 km² en haar op 1 jannewoari 2007 34.177 inwoner.

Zien name betekkent heer, geliek as Freya's name frauwe betekkent, verwaant an n naame van de Indiese godinne Priya, heur name döt ok frauwe betekkenen.

Schrieven in 't Drèents, 't is en blef een aparte angelegenheid. En dat stiet mij an. Ik holle wel van apartigheid. 't Is de sjeu van 't levent.

Chili (Spaans: Chile) is n land in Zuud-Amerika, en ligt an de grens met Peru, Bolivia en Argentinië. Chili ligt in-eklemd tussen de Grote Oseaan en t Andesgebärgte. De eufdstad is Santiago, t parlement ef zien zetel in Valparaíso.

Vakgroep Boek-, Bibliotheek- en Informatiewetenschap (Universiteit van Amsterdam): Encyclopedieën: Overzicht van ensyklopedieën in t Nederlaands, Duuts, Fraans en Engels.

Graaf Gerolf van Hollaand (rond 850 - rond 896) was een graaf van Hollaand vanof ongeveer 885. Zien name wordt ok wal eschrèven as Gerulf, mangs mit de toevoeging “van Kennemerlaand”. Zien ofkomst is niet krek bekend; der bint anwiezings dat e een naozaot is van de Friese keuning Radboud.

Juni (ok wal: zommermaond) is de zesde maond van 't jaor in de gregoriaanse kalender en hef 30 dagen. Juni is nuumd naor de Romeinse godin, Juno, de vrouw van Jupiter.

Nöast zin skriefwoark dut Zandbergen ook met in de Riessense Revue en hef he in t verleedn met ehulpn an de Tweantse opera's Scheerbaas van Riessen en Tsaar en Timmerman.

Nöast de offisjele konservatoriums he'j ook nog wat priveeskooln woer'j les köant kriegn töt profesjoneel muzikaant, zänger, ezw. Dit is in vergelieking met de offisjele konservatoriums aans froai an de pries.

Niej-Orleans (Engels: New Orleans) is de grötste stad van de stoat Louisiana, in t zuudn van de VSA. t Lig an wearskaantn van de Mississippirivier. De gemeante Niej-Orleans is eawn groot as n gelieknamigen parochie.

Der zeent in Nederlaand ongevear 170 spesjaal anlegde MTB-pädte, met meestens vasten vörm. Disse zeent indeeld in verskillende gröade van zwöarte. Ene van de zwöardere MTB-pädte in et Nedersaksiese gebeed is et Bergherbos in et Achterhookse Zeddam. Nederlaandse Mountainbikers wiest oonder mear et nieje mountainbikepad van et Tweantse Riessen an as ene van de top-10 pädte van Nederlaand.

Van Twillert begunden mit saxofoon speulen toe as e veertien was. Nao de middelbaore schoele gunk e studeren an 't Amsterdams Conservarotium bi'j heufdvakdocent Ed Bogaard. In 1979 richtten e tiedens zien studie in de maande mit drei collega's 't Amsterdam Saxophone Quartet op, een groep die nog aal bestiet, wereldwied concerten egeben hef en een umvangriek antal cd's op-eneumen hef.

Oranjewoold (Nederlaans: Oranjewoud, Fries: It Oranjewâld) is een dörp in de gemiente Et Vene, in de Nederlaanse perveensie Frieslaand. Oranjewoold leit in et oosten van et plak Et Vene. Oranjewoold leit an de westkaante van et bosrieke Parkgebied Oranjewoold.